પાઊલે લખ્યું: “જે મને પણ પ્રાપ્ત થયું તે મેં પ્રથમ તમને કહી સંભળાવ્યું, કે ધર્મશાસ્ત્ર પ્રમાણે ખ્રિસ્ત આપણાં પાપને સારૂ મરણ પામ્યો; અને ધર્મશાસ્ત્ર પ્રમાણે તેને દાટવામાં આવ્યો, અને ત્રીજે દહાડે તેનું ઉત્થાન થયું; અને કેફાસને તેનું દર્શન થયું, પછી બારેને થયું; ત્યાર પછી એકી વેળાએ પાંચસો કરતાં વધારે ભાઈઓને તેનું દર્શન થયું, જેઓમાંના ઘણા હજુ સુધી હયાત છે, પણ કેટલાએક ઊંઘી ગયા છે; ત્યાર પછી તેણે યાકૂબને દર્શન દીધું; પછી સર્વ પ્રેરિતોને દર્શન દીધું; અને જાણે હું અકાળે જન્મેલો હોઉં તેમ સર્વેથી છેલ્લે મને પણ તેનું દર્શન થયું. ”